সাল ১৯৬৮। ইসিএলের কাজোড়া এরিয়ার ঘনশ্যাম কোলিয়ারির বাবুইশোল ইউনিটে কয়লা বোঝাই একটি ট্রাক খনিগর্ভে পড়ে যায়। ট্রাকটি তুলতে ইসিএলের বড় বড় ক্রেন ব্যবহার করা হয়। কিন্তু যতবারই ট্রাকটি তুলতে যায় ততবারই ক্রেনের শেকল ছিঁড়ে যায়। কলকাতা থেকে ডুবুরি নিয়ে যাওয়া হয়। কিন্তু সব চেষ্টাই ব্যর্থ হয়ে যায়। খনির পাশেই ছিল ঝোপজঙ্গলে ঘেরা উঁচু ঢিপিতে মা কালী এক বেদী। তৎকালীন ঘনশ্যাম কোলিয়ারির ম্যানেজার অমর ঘোষ কালী মায়ের কাছে মানত করেছিলেন ট্রাকটি উদ্ধার করার জন্য। এরপরে নাকি সহজেই ট্রাকটি উদ্ধার করা যায় খাদ থেকে। তখন থেকেই অখ্যাত ঝোপ জঙ্গলের সেই কালীথান বিখ্যাত হয়ে ওঠে ‘খাদান কালী’ নামে।